
Canon de rugăciune la sărbătoarea aflării moaştelor Sfinţilor 
mucenici din Evghenia 
(22 februarie) 





Sfinţii apostoli Andronic şi lunia (17 mai): 


https://www.academia.edu/43094117/Sfin % C5 % A3ii_apostoli_Andronic_% C59%9Fi_lunia 
17 mai 


https://www2.slideshare.net/steaemy 1/sf-andronic-si-iunia-249861268/steaemy 1/sf- 
andronic-si-iunia-2498612683 


https://archive.org/details/sf.-andronic-si-iunia 





ie se ste 


Tropar la sărbătoarea aflării moaştelor Sfinților mucenici din Evghenia, glasul al 
4-lea: Mucenicii Tăi, Doamne, întru nevoinţele lor, cununile nestricăciunii au do- 
bândit de la Tine, Dumnezeul nostru. Că având tăria Ta, pe chinuitori au învins; 
zdrobit-au şi ale demonilor neputincioase îndrăzniri. Pentru rugăciunile lor, mân- 
tuieşte sufletele noastre, Hristoase Dumnezeule. 


Cântarea 1 

Irmos: Pe Faraon cel ce se purta pe car, l-a cufundat toiagul lui Moise, cel ce a 
făcut oarecând minuni, lovind în chipul Crucii şi despărțind marea şi pe Israel cel 
ce fugea pedestru l-a mântuit; pe cel ce cânta cântare lui Dumnezeu. 

Stih: Sfinţilor mucenici, rugaţi-vă lui Dumnezeu pentru noi. 

Fiind luminaţi cu daruri muceniceşti şi stând cu dragoste înaintea lumii celei mari, 
cu totul luminaţilor mucenici, risipiţi norii sufletelor noastre şi furtuna patimilor, 
cu darul Atotputernicului nostru Dumnezeu. 

Stih: Sfinţilor mucenici, rugaţi-vă lui Dumnezeu pentru noi. 

Ceata mucenicilor dându-se cu totul lui Dumnezeu, celui ce vede toate şi legându- 
şi sufletele de dragostea Lui, au dezlegat nodul răutății. Şi dăruiesc dezlegare de 
păcate, celor ce-i fericesc pe ei cu credinţă. 

Slavă Tatălui şi Fiului şi Sfântului Duh. 

Cei ce prin ostenelile chinurilor au sfărâmat cu adevărat pe vicleanul şi din zavistie 
mulți ani au fost ascunşi, astăzi s-au arătat şi pe mâini de preot înţelepțit de Dum- 
nezeu sunt aduse în Biserică, dând lumii mântuire. 

Şi acum şi pururea şi în vecii vecilor. Amin (a Născătoarei). 

Izbăveşte-mă, Fecioară Maică, de vrăjmaşii văzuţi şi nevăzuţi, ceea ce ai născut pe 
Dumnezeu Cuvântul văzut, care era nevăzut; şi cu liniştea ta potoleşte valul pa- 
timilor mele, tu singura îndreptare a oamenilor. 

Cântarea a 3-a 

Irmos: Doamne, cel ce ai făcut... 

Stih: Sfinţilor mucenici, rugaţi-vă lui Dumnezeu pentru noi. 

Infierbântându-vă de dumnezeiasca dragoste mucenicilor, aţi stins focul necre- 
dinţei cu râurile sângelui vostru; şi strălucind ca nişte stele luminoase, toată lumea 


cea de sub soare aţi luminat-o. 


Stih: Sfinţilor mucenici, rugaţi-vă lui Dumnezeu pentru noi. 

Moaştele cele luminoase ale mucenicilor strălucesc lumină de tămăduiri, celor ce 
cu credinţă aleargă către dânşii; că daruri au scos din izvoarele Mântuitorului, 
râvnind Patimii Lui celei de bunăvoie. 


Slavă Tatălui şi Fiului şi Sfântului Duh. 

Turnurile credinţei, jertfele lui Hristos, ascunse fiind mai înainte cu mulţi ani, 
acum s-au arătat şi cu evlavie şi cuvioşie au fost aduse în Biserică de mâini de 
arhiereu. 

Și acum şi pururea şi în vecii vecilor. Amin (a Născătoarei). 

Bucură-te, ceea ce singură ai născut pe Domnul a toate; Bucură-te, ceea ce ai mij- 
locit bucuria oamenilor; Bucură-te, munte umbros şi netăiat; Bucură-te, Prea- 
curată, întărirea credincioșilor. 

Irmosul: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta; că Tu eşti Marginea doririlor şi 
credincioşilor Intărire, unule lubitorule de oameni. 

Cântarea a 4-a 

Irmos: Tu eşti tăria mea, Doamne, Tu şi puterea mea; Tu Dumnezeul meu, Tu 
bucuria mea; Cel ce nu ai lăsat Sânurile Părinteşti şi a noastră sărăcie ai cercetat-o. 
Pentru aceasta cu proorocul Avacum strig către Tine: Slavă puterii Tale, Doamne. 
Stih: Sfinţilor mucenici, rugaţi-vă lui Dumnezeu pentru noi. 

Junghierea şi moartea Ta cea de bunăvoie, Dătătorule de viaţă, a dorit-o ceata 
nevoitorilor; şi răbdând multe feluri de osteneli, s-a mutat la dumnezeiasca veselie 
cea fără de durere, cu mulțumire cântând: Slavă puterii Tale, lubitorule de oameni. 
Stih: Sfinţilor mucenici, rugaţi-vă lui Dumnezeu pentru noi. 

Inconjurându-se cu platoşa Crucii şi întărindu-se cu dragostea cea dumnezeiască, 
mucenicii cei dumnezeieşti au risipit unirea vrăjmaşilor şi taberele lor le-au pierdut 


prin credinţă cu osârdie cântând: Slavă puterii Tale, lubitorule de oameni. 


Slavă Tatălui şi Fiului şi Sfântului Duh. 

Luminându-vă cu podoabele faptelor bune, v-aţi îmbrăcat cu haină roşie din 
sângele mucenicesc şi purtând semnul Crucii cel de biruință ca un sceptru, v-aţi 
învrednicit cu adevărat a împărăţi împreună cu Hristos, câştigând nădejdile celor 
fericiţi. 

Şi acum şi pururea şi în vecii vecilor. Amin (a Născătoarei). 

Maica lui Dumnezeu, binecuvântată prea curată, dumnezeiască podoabă a purtă- 
torilor de chinuri, ceea ce ai îndumnezeit firea noastră cea căzută prin sfatul şar- 
pelui, izbăveşte-mă de toate smintelele vieţii şi mă învredniceşte să aflu mântuire. 
Cântarea a 5-a 

Irmos: Pentru ce mai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine, păcătosul? Ci, Te rog întoarce-mă şi la 
lumina poruncilor Tale îndreptează căile mele. 

Stih: Sfinţilor mucenici, rugaţi-vă lui Dumnezeu pentru noi. 

Păzind moaştele Sfinţilor Tăi, Mântuitorule, care erau ascunse de multă vreme, le- 
ai arătat precum ai binevoit, spre sfinţirea şi mântuirea poporului Tău, Cuvinte şi 
spre ruşinarea vrăjmaşilor celor ce Te hulesc pe Tine. 

Stih: Sfinţilor mucenici, rugaţi-vă lui Dumnezeu pentru noi. 

Gheaţa înşelăciunii aţi topit-o cu căldura credinţei, măriților; şi trecând peste mul- 
tele dureri ale chinurilor de multe feluri, v-aţi odihnit către Cetatea cea de sus, fiind 
într-armaţi cu dragoste şi plini de slavă. 

Slavă Tatălui şi Fiului şi Sfântului Duh. 

Cu răbdarea bătăilor toată mânia vrăjmaşului au alungat-o ostaşii cei tari; şi fiind 
chinuiți şi spânzurați şi în foc materialnic aruncaţi, toată materia nedumnezeirii au 
ars-o, cu harul. 

Şi acum şi pururea şi în vecii vecilor. Amin (a Născătoarei). 

Mai cinstită eşti decât Puterile cele de sus, de Dumnezeu dăruită, că ai zămislit pe 


Cuvântul, Cel ce toate le-a făcut cu cuvântul; şi ai născut pe Cel ce S-a născut din 
Tatăl fără de stricăciune, mai înainte de veci, Preacurată. 

Cântarea a 6-a 

Irmos: Curăţeşte-mă, Mântuitorule... 

Stih: Sfinţilor mucenici, rugaţi-vă lui Dumnezeu pentru noi. 

Ca nişte crini răsăriți în văile cele duhovniceşti, pe toți îi umpleţi de miros dumne- 
zeiesc, prea lăudaţilor; şi toată răutatea sufletelor o îndepărtați, purtătorilor de 
chinuri, vrednicilor de laudă. 

Stih: Sfinţilor mucenici, rugaţi-vă lui Dumnezeu pentru noi. 

Sângele cel închegat al mucenicilor, vindecă rănile sufletelor; căci cu acela rănind 
tare pe vrăjmaşul, prin Dumnezeiescul Duh, s-au făcut casă de sănătate fără de 
plată, celor ce cu căldură cer tămăduiri. 

Slavă Tatălui şi Fiului şi Sfântului Duh. 

Cereţi, mucenicilor, de la Mântuitorul biruinţă celor binecredincioşi împotriva 
vrăjmaşilor; iar pentru arhiereul ce v-a adus moaştele voastre cu dragoste fierbinte, 
cereţi bunăvoința cea de sus. 


Şi acum şi pururea şi în vecii vecilor. Amin (a Născătoarei). 


Din tine S-a arătat Dumnezeu oamenilor, prin luarea de Trup, Preacurată; Cel bo- 
gat a luat din tine a mea sărăcie, dăruindu-mi intrările nemuririi. 


Irmosul: Curăţeşte-mă, Mântuitorule, că multe sunt fărădelegile mele; şi Te rog 
ridică-mă din adâncul răutăţilor, căci către Tine am strigat: auzi-mă Dumnezeul 
mântuirii mele. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Din pământ strălucind ca nişte luminători, toată negura păgânătăţii aţi alungat şi pe 
credincioşi 1-aţi luminat, dumnezeieştilor mucenici, ai Treimii apărători. 


Cântarea a 7-a 

Irmos: De pogorârea lui Dumnezeu focul s-a ruşinat în Babilon, oarecând. Pentru 
aceasta tinerii în cuptor, cu picioarele vesele ca într-o grădină verde, săltând au 
cântat: Binecuvântat eşti Dumnezeul părinţilor noştri. 

Stih: Sfinţilor mucenici, rugaţi-vă lui Dumnezeu pentru noi. 

Cu mucenicia făcându-vă odinioară cunoscuţi Celui ce v-a zidit şi ascunși fiind în 
Taină acum, în chip desăvârşit v-aţi arătat, prea lăudaţilor mucenici nouă, care cân- 
tăm: Binecuvântat eşti Dumnezeul părinţilor noştri. 

Stih: Sfinţilor mucenici, rugaţi-vă lui Dumnezeu pentru noi. 

Scoateţi, oamenilor, astăzi apa mântuirii din fântâna care izvorăşte, ca din nişte 
pâraie nematerialnice, din moaştele mucenicilor; şi cântați Celui ce i-a mărit pe 
dânşii: Binecuvântat eşti Dumnezeul părinţilor noştri. 

Slavă Tatălui şi Fiului şi Sfântului Duh. 

Cei ce s-au arătat prin chinuri, locaşuri Luminii, ascunşi fiind de mulți ani în 
ascunzătoare întunecoasă, au strălucit ca nişte luminători, din locuri ascunse, ne- 
voitorii Tăi, Hristoase, povăţuindu-ne pe noi la Lumină. 

Şi acum şi pururea şi în vecii vecilor. Amin (a Născătoarei). 

Proorocii au vestit mai înainte adâncul tainei tale, Fecioară; că ai purtat în pântece 
pe Dumnezeu, zămislit din prea curatul tău sânge, Fecioară; şi L-ai născut în două 
furi, spre mântuirea şi răscumpărarea noastră. 

Cântarea a 8-a 

Irmos: De şapte ori a ars cuptorul... 

Stih: Sfinţilor mucenici, rugaţi-vă lui Dumnezeu pentru noi. 

Ca nişte viţe ale Viei celei fără de materie fiind mucenicii, ne-au înflorit nouă stru- 
gurii cunoaşterii de Dumnezeu; şi au dres tuturor vin de nemurire, care face să 
înceteze cu adevărat beţia cea de suflet stricătoare, cântând: preoţi bine cuvântaţi, 


popoare prea înălţaţi pe Hristos în veci. 


Stih: Sfinţilor mucenici, rugaţi-vă lui Dumnezeu pentru noi. 

Cu scurgerile sângelui au secat râurile nebuniei idoleşti şi focul poruncii tiranului 
celui fără de Dumnezeu l-au făcut cenuşă, nevoitorii pentru Slava lui Hristos; şi au 
adăpat din destul toată inima, care cu credinţă cântă: preoţi bine cuvântaţi, popoare 
prea înălţaţi pe Hristos în veci. 


Binecuvântăm pe Tatăl şi pe Fiul şi pe Sfântul Duh, Domnul. 


Cel mai ales dintre arhierei, pornindu-se cu sfințire a făcut aducerea moaştelor 
voastre, prea fericiților; şi în fiecare an o cinsteşte pe dânsa, împreună cu toată 
tagma cea sfințită, cântând: tineri bine cuvântaţi, preoţi lăudaţi, popoare prea înăl- 
țați pe Hristos în veci. 


Şi acum şi pururea şi în vecii vecilor. Amin (a Născătoarei). 


Sfințită fuind de Duhul, Născătoare de Dumnezeu, cea cu totul fără de prihană, ai 
născut pe Sfântul cel ce Se odihneşte pe sfinţi şi pe Însuşi Făcătorul de bine, 
Dumnezeu, care sfinţeşte pe toţi cei ce cu credinţă strigă: tineri bine cuvântați, 
preoţi lăudaţi, popoare prea înălțaţi pe Hristos în veci. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


De şapte ori nebuneşte a ars cuptorul chinuitorul haldeilor, pentru cinstitorii de 
Dumnezeu. Dar văzându-i pe aceştia mântuiţi de o putere mai mare, Făcătorului şi 
Mântuitorului a strigat: tineri bine cuvântaţi, preoți lăudaţi, popoare prea înălțați-L 
întru toți vecii. 


Cântarea a 9-a 

Irmos: Spăimântatu-s-a cerul... 

Stih: Sfinţilor mucenici, rugaţi-vă lui Dumnezeu pentru noi. 

Unul pe altul îndemnându-se spre viaţă şi povăţuindu-se între dânşii să fie îndră- 
zneţi, nevoitorii au suferit chinurile, strigând: iată vremea este prielnică; să stăm şi 


să biruim pe vrăjmaşul. Că Hristos, Impărțitorul de răsplată, Cel ce pentru noi a 
voit să pătimească, ne întinde cununile. 

Stih: Sfinţilor mucenici, rugaţi-vă lui Dumnezeu pentru noi. 


Înălţatu-Te-ai pe Lemn, Cuvinte al lui Dumnezeu şi ai atras către tine cetele mu- 
cenicilor, care au închipuit Patima şi junghierea Ta, pe care de bunăvoie ai luat-o, 
Stăpâne, din milostivirea cea pentru noi. Pentru aceasta, dorind după Tine, vitejii 
ostaşi ca nişte jertfe s-au junghiat. 


Slavă Tatălui şi Fiului şi Sfântului Duh. 


Invrednicindu-vă, prea lăudaţi mucenici, purtătorilor de chinuri, a împărăţi pururea 
cu Hristos în ceruri, cu bucurie, cereţi biruinţă bine credincioşilor creştini şi arhi- 
păstorului şi sufletească mântuire tuturor celor ce cu credinţă vă laudă pe voi 
astăzi. 


Şi acum şi pururea şi în vecii vecilor. Amin (a Născătoarei). 


Nor al Soarelui celui duhovnicesc, alungă norii sufletului meu; poartă a lui Dumne- 
zeu, te rog deschide-mi uşile dreptății, Stăpână şi mă îndreptează către intrările 
cele bune, Fecioară, izbăvindu-mă de smintelile cele de multe feluri. 


Irmosul: Spăimântatu-s-a cerul şi marginile pământului s-au minunat, că Dum- 
nezeu S-a arătat oamenilor trupeşte şi pântecele tău s-a făcut mai desfătat decât 
cerurile. Pentru aceea pe tine, Născătoare de Dumnezeu, voievozii Oştirilor înge- 
reşti şi omeneşti te mărim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învie- 
rea. Pe Tine Te mărim, Pierzătorul stricăciunii, la Tine cădem, cel ce ai înviat din 
mormânt la Unul Dumnezeul nostru. 


Surpând cu adevărat înşelăciunea vrăjmaşului şi de zavistie fiind ascunşi vreme de 
ani îndelungaţi, v-aţi arătat nouă, prea lăudaților mucenici, tămăduind patimile 
sufletelor noastre şi vindecând durerile trupurilor, întru slava Dumnezeului nostru. 


Sedelna Preasfintei Născătoare de Dumnezeu, glasul 1. Podobie: Mormântul Tău, 
Mântuitorule, ostaşii străjuindu-l, morţi s-au făcut de strălucirea îngerului ce s-a 
arătat, care a vestit femeilor Învierea. Pe Tine Te mărim, Pierzătorul stricăciunii, la 
Tine cădem, cel ce ai înviat din mormânt la Unul Dumnezeul nostru. 

Chiverniseşte, Preacurată, sufletul meu cel ticălos şi te milostiveşte spre el, că a 
alunecat de mulțimea greşelilor întru adâncul pierzării, prea curată; şi în ceasul 
morți scapă-mă de demonii ce mă clevetesc şi de toată pedeapsa. 


Sedelna Sfintei Cruci şi a Preasfintei Născătoare de Dumnezeu, glasul 1. Podobie: 
Mormântul Tău, Mântuitorule, ostaşii străjuindu-l, morţi s-au făcut de strălucirea 
îngerului ce s-a arătat, care a vestit femeilor Învierea. Pe Tine Te mărim, 
Pierzătorul stricăciunii, la Tine cădem, cel ce ai înviat din mormânt la Unul Dum- 
nezeul nostru. 


Și prin inima ta, Fecioară curată şi fără de prihană, a trecut cu adevărat sabie, când 
ai văzut pe Fiul tău înălţat pe Cruce, prea curată, binecuvântată Marie, scăparea 


celor păcătoşi, Născătoare de Dumnezeu, întărirea credincioşilor. 


Sfântul Nicolae Velimirovici - Proloagele de la Ohrida - Pomenirea Sfinţilor 
mucenici din Evghenia, de lângă Constantinopol (22 februarie) 


Sfintul Nicolae Velimirov Ip + 


lanuaric - lunie 





În timpul împăratului bizantin Arcadie s-au dezgropat şi s-au dat la iveală multe 
sfinte moaşte, între care şi ale Sfântului apostol Andronic şi ale luniei, cei pomeniți 
de Sfântul apostol Pavel: îmbrăţişaţi pe Andronic şi pe lunia, cei de un neam cu 
mine şi împreună închişi cu mine, care sunt vestiți între apostoli şi care înaintea 
mea au fost în Hristos (Romani 16: 7). 

Aceste sfinte moaşte s-au descoperit prin arătarea dumnezeiască ce s-a făcut unui 
cleric pe nume Nicolae Calgraful. Numele celorlalți mucenici ai lui Hristos cărora 
le aparțineau acele sfinte moaşte sunt cunoscute numai de Unul Dumnezeu, care le- 
a trecut numele în Cartea Vieţii celei cereşti, în veacul al doisprezecelea după Hri- 
stos. 


Împăratul bizantin Andronic al II-lea a clădit o slăvită biserică peste moaştele 
Sfântului apostol Andronic. 

